জাতীয় গণতান্ত্রিক পার্টি

জাতীয় গণতান্ত্রিক পার্টি বা  জাগপা হলো বাংলাদেশের একটি রাজনৈতিক দল। ১৯৮০ সালে শফিউল আলম প্রধান দলটি প্রতিষ্ঠা করেন। দলটি ২০০৮ সালে বাংলাদেশ নির্বাচন কমিশন থেকে নিবন্ধন পেলেও ২০২১ সালের ৩১ জানুয়ারি নির্বাচন কমিশন এর নিবন্ধন বাতিল করে। পরবর্তীতে দলটি এ সিদ্ধান্তের বৈধতা চ্যালেঞ্জ করে হাইকোর্টে রিট দায়ের করে এবং ২০২৫ সালের ১৯ মার্চ হাইকোর্ট নিবন্ধন বাতিলের সিদ্ধান্তকে অবৈধ ঘোষণা করে। ২০২৫ সালে এ দলটি এগারো দলীয় নির্বাচনী ঐক্যে যোগদান করে।

ইতিহাস
বাংলাদেশী রাজনীতিবিদ শফিউল আলম প্রধান ১৯৮০ সালের ৬ এপ্রিল রমনার সবুজ চত্বরে সংবাদ সম্মেলনের মাধ্যমে জাগপা গঠন করেন। বর্তমান দলটির সভাপতি হলেন তাসমিয়া প্রধান। 
রাজনৈতিক জোট
দলটি বিশ দলীয় জোটের একটি শরীক দল ছিল। ২০২২ সালের ডিসেম্বরে জোটটি আনুষ্ঠানিকভাবে বিলুপ্ত ঘোষণা করা হয়। পরে এটি ১২–দলীয় জোট’ যা ‘জাতীয়তাবাদী সমমনা জোট’ জোট গঠন করা হলে জাগপা সেই জোটে থেকে যায়। ২০২৫ সালের ১৯ জুলাই রাজধানীর সোহরাওয়ার্দী উদ্যানে বাংলাদেশ জামায়াতে ইসলামীর সমাবেশে জাগপার সহসভাপতি ও মুখপাত্র রাশেদ প্রধান যোগদান করায় ১২ দলীয় জোট থেকে অব্যাহতি কথা উল্লেখ করে গণমাধ্যমে একটি বিজ্ঞপ্তি পাঠানো হয়। ২০২৫ সালে এ দলটি ''এগারো দলীয় নির্বাচনী ঐক্যে'' যোগদান করে। 

 অঙ্গ ও সহযোগী সংগঠন
 ছাত্র সংগঠন: জাগপা ছাত্র লীগ
 যুব সংগঠন: যুব জাগপা
 শ্রমিক সংগঠন: শ্রমিক জাগপা
 মহিলা সংগঠন: মহিলা জাগপা

 সভাপতি 
 শফিউল আলম প্রধান (১৯৮০–২০১৭)
 রেহানা প্রধান (২০১৭–২০১৮)
 তাসমিয়া প্রধান (২০১৮–বর্তমান)

 আরও দেখুন
 গমির উদ্দিন প্রধান
 শফিউল আলম প্রধান
 এগারো দলীয় নির্বাচনী ঐক্য

তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:১৯৮০-এ প্রতিষ্ঠিত রাজনৈতিক দল